Tók við heimilinu og systkinum sínum fjórtán ára gömul Þau hafa ólíkan bakgrunn hjónin Sigríður Þorsteinsdóttir og Jens Meinhard Berg sem búa á Kjartansgötunni í Borgarnesi . Lengst af bjuggu þau í Giljahlíð í Flókadal . Þau hafa mátt þola saman súrt og sætt í gegnum tíðina , bæði mikið áfall en einnig góða tíma . Sigríði er aðeins farið að bresta minni en Meinhard er eldhress . Hún er alin upp í Borgarfjarðardölum , þar sem hún bjó lengst af , en hann í Færeyjum en kom hingað til lands 18 ára gamall til vinnumennsku . Sigríður var einungis tólf ára gömul þegar hún missti móður sína og fjórtán ára er hún tekin við heimilinu . Í ítarlegu viðtali við hjónin Meinhard og Sigríði segja þau frá ýmsu frá löngu lífshlaupi . Meðal annars þegar þau misstu barn , þegar það varð úti um vetur . Í kjölfar þess hörmulega atburðar var í uppsveitum Borgarfjarðar stofnuð björgunarsveitin Ok .